390.01 REGOLAMENTI DWAR IL-KAMRA TA’ L-ARKITETTI IN-NOTIFIKAZZJONI TAL-GVERN 202 tal-1920, kif emendata: bin-Notifikazzjoni tal-Gvern 72 tal-1934; bl-Att LVIII tal-1974; bl-Avviż Legali 148 tal-1975; bl-Att XIII tal-1983; bl-Avviż Legali 20 tal-1989; bl-Att VIII tal-1990; u bl-Avviżi Legali 425 tal-2007 u 116 tal-2010. Jinkorporaw ukoll n-Notifikazzjoni tal-Gvern 264 ta’ l-1969. IN-NOTIFIKAZZJONI TAL-GVERN 202 tal-1920, kif emendata: bin-Notifikazzjoni tal-Gvern 72 tal-1934; bl-Att LVIII tal-1974; bl-Avviż Legali 148 tal-1975; bl-Att XIII tal-1983; bl-Avviż Legali 20 tal-1989; bl-Att VIII tal-1990; u bl-Avviżi Legali 425 tal-2007 u 116 tal-2010. Jinkorporaw ukoll n-Notifikazzjoni tal-Gvern 264 ta’ l-1969. 1. It-titolu ta’ dawn ir-Regolamenti hu Regolamenti dwar il-Kamra ta’ l-Arkitetti. 2. Kamra ta’ l-Arkitetti. Emendat: LVIII.1974.68. Il-Kamra ta’ l-Arkitetti li għandha bħala skopit-tmexxija ’l quddiem u l-progress tal-professjoni ta’ arkitetti u inġinieri ċivi li tkun tikkonsisti minn dawk il-persuni kollha li jkollhom warrant mill-President ta’ Malta biex jeżerċitaw dik il-professjoni, u li joqogħdu għal dawn ir-Regolamenti u għal xi oħrajn li l-Kamra tista’ tagħmel bis-saħħa ta’ dawn ir-Regolamenti. 3. Membri. It-tmexxija u l-amministrazzjoni tal-Kamra ta’ l-Arkitetti tkun fdata lil kumitat li jiġi maħtur darba fis-sena mill-Kamra, u li jkun magħmul minn għaxar membri, li jeleġġu minn fosthom president, viċi president, segretarju u teżorier; sitt membri jifformaw quorum. L-ismijiet tal-membri tal-kumitat jiġu pubblikati fil-Gazzetta tal-Gvern. 4. Ħwejjeġ li għandhom x’jaqsmu mal-professjoni. Il-kumitat tal-Kamra ta’ l-Arkitetti għandu jikkorispondi mal-Gvern, u viċiversa, dwar il-ħwejjeġ kollha li għandhom x’jaqsmu mal-professjoni, kif ukoll dwar ħwejjeġ oħra ta’ interess pubbliku. 4A. Obbligi tal-Kamra. Miżjud: A.L.116 tal-2010. Kap. 500. Il-Kamra tal-Arkitetti għandha tkun responsabbli biex tikkonforma ruħha ma’ l-obbligi u twettaq is-setgħat, funzjonijiet u responsabbiltajiet attribwiti lil xi awtorità kompetenti li jitnisslu mill-artikoli 4(ċ) u 4(e), l-artikolu 6(3), l-artikolu 7 u l-artikolu 8 tal-Att dwar Servizzi li jingħataw fis-Suq Intern. 5. Inkjesti. Emendat: A.L.20 tal-1989. (1) Il-kumitat imsemmi għandu, fuq inizjattiva tiegħu stess jew fuq ilment ta’ xi persuna, jagħmel inkjesta fil-prattika tal-professjoni ta’ arkitetti u inġinieri ċivili, kemm jekk huma jew m’humiex membri tal-Kamra, liema prattika tiġi kunsidrata bħala inkonsistenti mad-dinjità tal-professjoni, u f’abbużi jew nuqqasijiet imputati lilhom fl-eżerċizzju tal-professjoni tagħhom jew konnessjoni ma’ ħwejjeġ professjonali. (2) Meta tkun qiegħda ssir xi inkjesta skond id-disposizzjonijiet tas-sub-regolament (1) ta’ dan ir-regolament, il-president tal-kumitat imsemmi jkollu s-setgħa li jagħti l-ġurament lil kull xhud u lil kull persuna li jkollhom x’jaqsmu fl-inkjesta, u jeħtieġhom li jixhdu: Iżda ebda persuna li tixhed quddiem il-kumitat imsemmima tista’ tkun imġiegħla twieġeb għal mistoqsijiet meta t-tweġiba tista’ tesponiha għal proċess kriminali, u kull persuna bħal dikikollha, dwar kull xi ehda tagħha quddiem il-kumitat imsemmi, l-istess privileġġi li għandu xhud li jixhed quddiem il-qorti. 6. Piena. Meta, fil-fehma tal-kumitat, xi wieħed mill-arkitetti u inġinieri ċivili imsemmi fir-regolament ta’ qabel dan jiġi misjub responsabbli ta’ xi prattika, abbużi jew nuqqasijiet kif imfisser fir-regolament ta’ qabel dan, il-kumitat ikollu s-setgħa li jikkastigah b’ammonizzjoni jew sospensjoni mill-eżerċizzju tal-professjoni għal perijodu ta’ mhux aktar minn tnax-il xahar, jew b’sospensjoni għal kull żmien jew tneħħija ta’ persuna tali minn membru tal-Kamra ta’ l-Arkitetti. Kull deċiżjoni li tinvolvi sospensjoni mill-eżerċizzju tal-professjoni għandha tiġi pubblikata fil-Gazzetta tal-Gvern. 7. Ma għandha tittieħed ebda deċiżjoni mill-kumitat, bis-saħħa tad-disposizzjonijiet tar-regolament fuq imsemmi, kontra arkitett u inġinierċivi li jekk ma tkunx ġiet mogħtija lil u l-opportunità kollha biex jiskolpa ruħu, u ebda deċiżjoni ta li ma tkun valida jekk ma jkunx hemm favur tagħha l-voti ta’ mhux inqas minn żewġ terzi tal-membri preżenti fil-laqgħa tal-kumitat. 8. Kull arkitett u inġinierċivili, li jkun ingħata piena taħt ir-regolamenti 5 u 6, jkollu d-dritt ta’ appell lill-Qorti ta’ l-Appell kemm-il darba jippreżenta rikors għalhekk fi żmien ħmistax-il ġurnata minn meta jirċievi l-avviż tad-deċiżjoni dwar u. Il-Qorti ta’ l-Appell jkollha s-setgħa li tħassar jew timmodifika d-deċiżjoni tal-kumitat tal-Kamra ta’ l-Arkitetti, u li tagħti deċiżjoni dwar l-ispejjeż ta’ l-appel. 9. Id-deċiżjonijiet mogħtija mill-kumitat tal-Kamra ta’ l-Arkitetti, jew mill-Qorti ta’ l-Appell, skond ir-regolamenti 6 u 7, ma jippreġudikawx ebda azzjoni li tkun tista’ tittieħed skond il-Kodiċi Kriminali jew skond xi liġi oħra applikabbli għall-każ. 10. Jekk arkitett u inġinierċivili li jkun ġie sospiż mill-eżerċizzju tal-professjoni tiegħu jagħmel, matul il-perijodu ta’ dik is-sospensjoni, xi att li juri l-eżerċizzju tal-professjoni tiegħu, dan ikun jista’ jeħel, wara li jinstabħati mill-Qorti tal-Maġistrati (Malta) jew il-Qorti tal-Maġistrati (Għawdex), il-pieni stabbiliti mill-Kodiċi Kriminali għall-kontravvenzjonijiet. 11. Egħmil ta’ regolamenti. Il-Kamra ta’ l-Arkietti jkollha s-setgħa li tagħmel regolamenti dwar il-funzjonijiet u d-dmirijiet tal-Kamra, tal-kumitat tagħha, il-laqgħat tal-Kamra u tal-kumitat, il-proċedura li għandha tiġi segwita f’dawn il-laqgħat, il-ħlas ta’ miżata mill-membri tal-Kamra, u dawk ir-regolamenti l-oħra li jkunu jidhru meħtieġa jew utili għaż-żamma tal-Kamra u l-ksib ta’ l-iskop tagħha. Dawn ir-regolamenti, qabel ma jiġu fis-seħħ, għandhom jiġu sottomessili l, u jiġu approvati mill-Gvern.